εδοξε ται βουλαι και τωι δαμωι επειδη αριστειδης νεωνος θεαγγελευς διατελει ευνους εων τωι δαμωι τωι τροζανιων και λεγων και πρασσων εμ παντι καιρωι τα συμφερονθ υπερ τας ματροπολιος και χρειας παρεχεται τοις τε απο τας πολιος παργινομενοις και ιδιαι τροζανιων αει τωι δεομενωι και νυν πυθομενος χαρμαδαν εξανδραποδισμενον υπ αιτωλων ειμεν περι τους τοπους μετα πασας φιλοτιμιας πολλαν σπουδαν ποησαμενος ιδιαι λυτρωσαμενος και θρεψας ουκ ολιγον χρονον ες οικον αγκεκομικε τοις ιδιοις αναλωμασιν αγαθαι τυχαι δεδοχθαι ται βουλαι και τωι δαμωι επαινησαι αριστειδην νεωνος θεαγγελη και στεφανωσαι αυτον χρυσεωι στεφανωι αρετας ενεκα και ευνοιας τας ες τον δαμον τον τροζανιων αγγραψαι δε το ψαφισμα εν σταλαν δυοιν και ανθεμεν ταμ μεν ες το ιαρον του απολλωνος του θεαριου ταν δε εν θεαγγελοις εις το ιαρον τας αθανας ταν δε βουλαν ταν υπουργιαν παρεχεν ανδρας ελεσθαι οιτινες τουτων επιμελησονται. α βουλα ειπε. αιρεθεν οι πεντε επι ταν σταλαν ταν εν θεαγγελοις αριστειδης.
Robert, Coll. Froehner no. 53